Diit 40
Liak kɛnɛ pal kɛ kui̱ luäkä
(Dit Dee-bid)
1
Ɣän cä Kuoth Nhial lip bitdä,
cɛ rɔ ri̱et ɣä, cɛ lulä liŋ.
2
Cɛ ɣä ka̱m raar rɛy puɔ̱ɔ̱l
mi thil wat,
rɛy tua̱a̱k mi dɔkdɔk,
cɛ ɣä la̱th ni wi̱i̱ pa̱a̱m,
cɛ ɣä jak kä cuŋ guäth malä.
3
Cɛ ɣä moc dit mi pay cak,
dit puɔnyä kɛ kui̱ Kuɔthda.
Bi nɛy ti ŋuan ɛ nɛn kä bikɛ
jɛ luɔ̱th kä bikɛ ŋa̱thdiɛn la̱th
kä Kuoth Nhial.
4
Tɛ̈th lɔaac akɛ ram in
ŋäth ni Kuoth Nhial,
min /ci guur ni ji̱ liakä,
nɛy tin guɔ̱ɔ̱rkɛ ni kuth guäyni!
5
Ci ti ŋuan ti ga̱ykɛ naath la̱t,
lö Kuoth Nhial ni Kuothda,
kɛnɛ tin ci car kɛ kui̱da,
thilɛ ram mi dëë ca̱a̱t kɛ ji̱!
Kä mi cä wee ruacä kɛ kui̱diɛn,
ŋuankɛ a /cakɛ dëë luäŋ kɛ kuën.
6
/Ci muc kɛnɛ luuri go̱o̱r,
duundɛ ɣöö ci jak ni ji̱thdä
kä ɣööŋ.
Kä /keni muc tin waŋkɛ
kɛnɛ muc dueeri thiec.
7
Kä cua̱ wee i̱, “Ɣän ɛn cä ben,
ce̱tkɛ min ca jɛ gɔ̱r rɛy buɔk
ŋuɔ̱tni kɛ kui̱dä.
8
Ɛn ɣöö bä la̱t ni ruacdu,
lö Kuothdä,
ŋuɔ̱tku tekɛ ni rɛy lɔaacdä.”
9
Ɣän cä ruac känä lat
rɛy matdä mi di̱i̱t,
/ken thokdä biɛt ce̱tnikɛ min
ŋäci jɛ lö Kuoth Nhial.
10
Ɣän /ka̱n cuɔ̱ɔ̱ŋdu tɛ̱̈ɛ̱̈
rɛy lɔaacdä,
cä ruac kɛ kui̱ cuŋniku
kɛnɛ ka̱ndu kɛ naath,
Kä ɣän /ka̱n nhökdu min thil pek
kɛnɛ gɔɔydu met tɛ̱̈ɛ̱̈
rɛy matdä in di̱i̱t.
11
/Cu kɔ̱a̱c lɔaacdu päl kä ɣä
lö Kuoth Nhial,
ɛ nhökdu min thil pek kɛnɛ
gɔɔydu gaŋkɛ ɣä ni ciaŋ!
12
Kɛ ɣöö ci rik ti
thil pek ɣä go̱l,
ci dueerkä ɣä kum, a /cä nën,
ŋuanikɛn kä mi̱em wecdä,
a ci lɔcdä cu baath.
13

Pɛ̈th in 13 kɛ kɛl kɛnɛ Diit cio̱o̱k kä 70.
 A lɔcdu tɛth kɛ ka̱ndä
lö Kuoth Nhial,
ber luäk ɣä kɛ pɛ̈th
lö Kuoth Nhial!
14
Deri kɛn nɛy diaal tin görkɛ
näkdä jak kä yi̱c kä po̱c,
deri kɛn nɛy tin görkɛ däkdä
luɔ̱c pöc!
15
Kä deri nɛy tin yɔaŋkɛ ɣä
jak kä po̱c,
tin wee i̱, “Ɣöö, ɣöö!”
16
Kä dëë nɛy diaal tin görkɛ ji̱
lo̱ckiɛn tɛɛth kɛ ji̱,
kä dëë nɛy tin nhɔakɛ luäkdu ruac
ni ciaŋ wäkɛ i̱,
“Kuoth Nhial di̱tdɛ!”
17
Kä ɣän, ɛ ɣän can mi
go̱o̱r ni duɔ̱ɔ̱r,
duundɛ ɣöö ku Kuäär ni Kuoth
lɛ ca̱r kɛ kui̱dä.
Ɛ ji̱n luääkdä kä käändä,
/cu gal lö Kuothdä!
